Tuis NUUT Hoe gelukkig is jy met jou lewe?
"Ek het wonderlike kinders, 'n dak oor my kop, familie en vriende wat vir my omgee. Maar deesdae is ek só ongelukkig. Ek wil niks doen nie. Selfs om te lag is soos werk. Ek en my man het uiteenlopende persoonlikhede, maar ons het vrede gemaak daarmee. Hoekom kan ek nie gelukkig wees met wat ek het nie, wat tog baie meer is as wat ander mense het?"
Ons is bang om kanse te waag, bang om te leef, want sê nou maar dit werk nie. Niemand is perfek nie; almal maak foute. As jy dit aanvaar, is die lewe dadelik makliker.
Elke mens is uniek geskape en word gebore met 'n temperament wat geneties bepaal word. Vanuit hierdie kern ontwikkel jou karakter en persoonlikheid. Dit beteken dat jy dalk wel jou ouma se vinnige humeur geërf het, maar ook haar sterk leierseienskappe.
Juis daarom is dit belangrik dat jy jouself moet ken en verstaan. Sodoende kan jy jou eie, natuurlike sterk en swak eienskappe ontdek en dan beter verstaan hoe jou swakhede oorwin kan word.
Op dae wat alles neig om skeef te loop, soek steeds die goeie dinge. Onthou dat alles tydelik is; selfs daardie onderstebo, agterstevoor dae kom tot 'n einde.
Begin sommer met 'n "Dankie, Here" en kies dan om die dag met vreugde aan te pak.
Daar kom slegte en pynlike tye in elkeen se lewe. Hoekom dit gebeur, is nie hier ter sake nie, maar wel hoe jy op die negatiewe gebeure reageer. Om altyd swaarmoedig te wees is 'n gewoonte. Net so is om gelukkig te wees 'n gewoonte wat jy kan aanleer.
Vorige artikelWat is metaboliese sindroom?
Volgende artikelHy is die een wat 'n verskil maak
Met die groot verskeidenheid grimeerprodukte op die mark kan dit moeilik wees om te weet watter produk om eerste aan te wend. Begin altyd by die oë Oogskadu is geneig om...